**Hasle-Løren Idrettslag** (stiftet 1. juli 1911 som *Hasle Fotballklub*) er et norsk idrettslag fra Løren i Oslo. Idrettslaget har i dag grupper for fotball, håndball, innebandy, ishockey, skiidrett og sykling. Hasle-Lørens ishockeylag vant norgesmesterskapet tre ganger på 1970-tallet, og klubben ble dessuten norgesmester i bandy for damer seks år på rad fra 1989 til 1994. Damelaget i ishockey er Norgesmestere 2022.

Hasle-Løren holder til på Refstad i et grøntområde, som har et større anlegg (Løren Idrettspark) med innebandyhall, kunstgressbane, volleyballbane, baskettbane og klubbhus.

Historie
--------

*Hasle Fotballklub* ble stiftet 1. juli 1911 i krysset mellom Økernveien og Ulvenveien. Klubben drev fotball fra begynnelsen, og fra 1914 også ski. Senere kom bandy, håndball og ishockey på programmet. Hasle Ski- og Fotballklubb var med på å stifte Norges Bandyforbund (i 1920) og Norges Ishockeyforbund (i 1934). Skiløperen Einar Judén representerte Hasle da han i 1930 vant kongepokal.

I 1921 ble Økern Sport- og Atletklub stiftet, også dette i Økernveien. Denne klubben meldte seg i 1924 inn i Arbeidernes Idrettsforbund. I 1934 gikk Økern IF sammen med Lille Tøyen IF og Risløkken IF og tok navnet Hasle Arbeideridrettslag.

Etter krigen ble arbeideridrettsforbundet og Norges Landsforbund for idrett (der Hasle FK var med) slått sammen til Norges idrettsforbund. Forbundet kunne ikke ha to medlemsklubber fra samme strøk med så like navn, så Hasle AIL måtte derfor endre navn, siden den var den yngste klubben. Det nye navnet ble Løren Sportsklubb. I 1963 slo Hasle og Løren seg sammen og tok navnet Hasle-Løren Idrettslag.

Fotball
-------

### Tabell

4. divisjon Oslo avdeling 1 2022| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | KFUM 2 | 22 | 18 | 2 | 2 | 96–21 | 75 | **56**  |
| 2 | Gamle Oslo | 22 | 18 | 2 | 2 | 93–23 | 70 | **56**  |
| 3 | Holmen | 22 | 14 | 4 | 4 | 67–34 | 33 | **46**  |
| 4 | Lommedalen | 22 | 10 | 2 | 9 | 64–49 | 15 | **32**  |
| 5 | Oldenborg | 22 | 10 | 2 | 10 | 44–55 | −11 | **32**  |
| 6 | Bærum 2 | 22 | 9 | 3 | 10 | 54–60 | −6 | **30**  |
| 7 | Oppsal 2 | 22 | 9 | 2 | 11 | 49–54 | −5 | **29**  |
| 8 | Asker 2 | 22 | 9 | 2 | 11 | 48–61 | −13 | **29**  |
| 9 | Manglerud Star | 22 | 8 | 3 | 11 | 47–66 | −19 | **27**  |
| 10 | Oslojuvelene | 22 | 9 | 0 | 13 | 46–76 | −30 | **27**  |
| 11 | Hasle-Løren | 22 | 3 | 2 | 17 | 23–77 | −54 | **11**  |
| 12 | Gui | 22 | 2 | 2 | 18 | 46–101 | −55 |  **8**  |
| Kilde  **·**  Rediger |

Ishockey
--------

Ishockeylaget spiller sine hjemmekamper i Lørenhallen. A-laget til klubben har siden 97/98 hatt laget i 1. divisjon. 

Klubbens Damer Elite Spiller i Bambusa-ligaen (Eliteserien i ishockey for kvinner). Damelaget ble Norgesmestere 27. mars 2022 i Grünerhallen, etter å ha slått seriemester og storfavoritt Stavanger Oilers 4-1.

Tabellen (2023-24)
------------------

1. divisjon ishockey for menn 2023/24| # | Lag | K | S | OS | OT | T | Mål | ± | P |
| --- | --- | --- | --- | --- | --- | --- | --- | --- | --- |
| 1 | Narvik | 35 | 25 | 3 | 2 | 5 | 156–81 | 75 | **83**  |
| 2 | Nidaros | 35 | 21 | 4 | 1 | 9 | 144–86 | 58 | **72**  |
| 3 | Grüner | 35 | 21 | 2 | 3 | 9 | 184–109 | 75 | **70**  |
| 4 | Gjøvik | 35 | 16 | 5 | 1 | 14 | 123–104 | 19 | **57**  |
| 5 | Bergen | 35 | 15 | 3 | 5 | 12 | 136–146 | −10 | **56**  |
| 6 | Furuset | 35 | 11 | 1 | 4 | 19 | 80–175 | −95 | **39**  |
| 7 | Ski | 35 | 8 | 1 | 0 | 26 | 111–150 | −39 | **26**  |
| 8 | Hasle-Løren | 35 | 5 | 0 | 2 | 28 | 88–171 | −83 | **17**  |
| Kilde  **·**  Rediger |

  

### Ishockeylagets historie

Hasle-Løren er en av de eldste ishockeyklubber i Norge helt tilbake til 1935 under navet «Hasle». «Hasle» spilte sin første NM-finale NM i ishockey 1940 mot Grane. Klubben hadde sin storhetstid midt på 70-tallet da klubben tok tre kongepokaler og ble serievinnere tre ganger. Hasle/Løren rykket ned i 2. div i 1983 og rykket opp igjen før 1984/85-sesongen.

 Lørenhallen som er hjemmebanen til Hasle-Løren fra 1986.
I 1986 ble en ny ishall på Løren åpnet, Lørenhallen. Før dette hadde ishockeylaget spilt på Jordal Amfi. Ny hall ga ingen umiddelbar suksess for A-laget, og Hasle-Løren rykket ned i 1987. Klubben var igjen i eliteserien fra 1990 til 1992 og rykket opp på ny til øverste divisjon før 1996/97-sesongen. Hasle-Løren var tilbake igjen i 1.divisjon fra 1997,de rykket ned til 2. divisjon våren 2024. Fra våren 2011 og ut 2013/14-sesongen var Tommy Lund hovedtrener.

Damelaget ble for første gang i klubbens historie Norgesmestere den 27. mars 2022 i Grünerhallen, etter å ha slått Stavanger Oilers.

### Meritter

* Norgesmestre: 1972, 1974, 1976

* Seriemestre: 1971/72, 1972/73, 1974/75

### Gullpuckenvinnere

* 1980: Norges flagg Geir Myhre

* 1976: Norges flagg Svein Pedersen

* 1974: Norges flagg Jan Kinder

* 1961: Norges flagg Egil Bjerklund

Referanser
----------

1. ↑  Jakob Vaage, red. (1956). *Norske skiløpere: skihistorisk oppslagsverk i 5 bind. Østlandet Sør*. Oslo: Skiforlaget – Erling Ranheim. s. 582.
2. ↑  «Arbeidernes idrettsforbund har pr. 19. ds. 475 lag». *Arbeiderbladet*. 21. juni 1934.
3. ↑  «Hundre års idrettshistorie». 2011. Besøkt 24. september 2012. [*død lenke*]
4. ↑  Martin Vik. «Gir seg som Hasle/Løren-trener». groruddalen.no. Besøkt 24. september 2014.
5. ↑  Kongsberg Idrettsforening. «Tidligere KIF-spillere er Norgesmestere!». Kongsberg Idrettsforening. Besøkt 28. mars 2022.

Eksterne lenker
---------------

* Offisielt nettsted Rediger på Wikidata

| * v
* d
* r
1. divisjon ishockey for menn 2023/24 |
| --- |
|  | 
* Bergen
* Furuset
* Gjøvik
* Grüner
* Hasle-Løren
* Narvik
* Nidaros
* Ski

 | Norges flagg |

| * v
* d
* r
4. divisjon fotball for menn, Oslo Fotballkrets, avdeling 1, 2024 |
| --- |
|  | 
* BVH
* Bærum 2
* Christiania
* Grüner
* Holmlia
* Lyn 2
* Manglerud Star
* Nordstrand 2
* Oppsal 2
* Oslojuvelene
* Ullern 2
* Union Carl Berner

 | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** VIAF
 |

Portal: Oslo